|  |  |
| --- | --- |
| **Tantárgy** neve: **Koragyermekkori intervenció NBP\_GP161G3** | **Kreditértéke: 3** |
| A tantárgy **besorolása**: **kötelező** | |
| **A tantárgy elméleti vagy gyakorlati jellegének mértéke, „képzési karaktere”**: **100% gyakorlat** | |
| A **tanóra típusa**: szeminárium és **óraszáma**: 30 az adott **félévben**,  Az adott ismeret átadásában alkalmazandó **további** (*sajátos*) **módok, jellemzők**:   * Megfigyelési módszerek gyakorlása videotechnikával és a gyakorlati helyszíneken * Dokumentum elemzések * Esetismertetés feldolgozása a koragyermekkori intervenció körébe tartozó 0-3 (-7) éves korosztály körében | |
| A **számonkérés** módja: **gyakorlati jegy**  Az ismeretellenőrzésben alkalmazandó **további** (*sajátos*) **módok**   * Folyamatos számonkérés a tanult ismeretekről esetfeldolgozásokon keresztül * Prezentáció készítése kis csoportokban az ép és eltérő fejlődésmenetű 0-3 éves korosztályról, valamint a továbbküldési lehetőségekről (Gyermekút) * Fejlesztési tervrészlet elkészítése szabadon választott problématerületre | |
| A tantárgy **tantervi helye**: 4. félév | |
| Előtanulmányi feltételek: - | |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** | |
| **A tantárgy célja:**  A hallgatók a koragyermekkori pszichomotoros fejlődés és az abban észlelt zavarok felismerésében rendszerszemléletre alapozott ismeretekre tegyenek szert. Legyenek ismereteik a sérülésekről, azok specifikus jellemzőiről.  Nyerjenek betekintést a komplex korai fejlesztésben alkalmazott különböző mozgásterápiás és egyéb fejlesztő módszerek és eszközök alkalmazásába, és a korai diagnosztikus eljárásokba.  Készüljenek fel a sérült kisgyermeket nevelő családok segítésére.  Legyenek tájékozottak a lehetséges „gyermekutak” tekintetében, mind az egészségügy, mind a közoktatás rendszerében. A hallgatók ismerjék fel az ágazatok közötti együttműködés fontosságát, a koragyermekkori segítségnyújtás érdekében.  **A tantárgy tartalma:**   * A koragyermekkori intervenció alapfogalmai * A korai fejlesztés történeti áttekintése * Az ép fejlődésmenet megismerése és az átlagtól eltérő fejlődés jellemzőinek megismerése 0-3 (-7) éves korú gyermekeknél * Az ellátottak köre, rizikófaktorok * A korai felismerés és a fejlődési prognózis, fejlesztési lehetőségek, terápiák, eszközök * „Gyermekút”- tovább küldési lehetőségek a felismerés után. Szakmaközi együttműködés szerepe az egészségügy, a köznevelés és a szociális ágazat rendszere. * Családok segítése * A megismerés módszerei: pedagógiai megfigyelés, dokumentum-elemzés és interjú | |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) | |
| **Kötelező irodalom:**   * Kereki Judit (szerk.): Kliensút Kalauz, Educatio Társadalmi Szolgáltató Nonprofit Kft. 2015. Budapest * Kereki Judit : A koragyermekkori intervenció rendszere utak és kapcsolódások. In: Gyermeknevelés, 2015, 3. évf. 2. sz., 55-76. * Kereki Judit-Szvatkó Anna: A gyógypedagógiai tanácsadás, korai fejlesztés, oktatás és gondozás szakszolgálati protokollja, Educatio Társadalmi Szolgáltató Nonprofit Kft. 2015. Budapest   **Ajánlott irodalom:**   * Rosta Katalin (szerk.): Add a kezed! Logopédia kiadó 2006. Budapest * Szelényi Marianna (szerk.): Apró lépések. Korai Fejlesztő Központot Támogató Alapítvány, 2006. Budapest * Czeizel Barbara: A koragyermekkori intervenció múltja, jelene és jövője. In: Gyógypedagógiai Szemle, 2009, XXXVII. évf., 23. sz., 153160. | |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** | |
| 1. **tudása**  * Ismeri a fogyatékossággal élő személyek, csoportok és környezetük megismerésére alkalmas felmérés, diagnosztika területeit, formális és informális eljárásait, és a diagnosztikán alapuló gyógypedagógiai tervezés különböző szintjeit, ezek összefüggéseit és szervezeti beágyazottságát. * Ismeretekkel rendelkezik az eltérő személyiségfejlődés kialakulásának lehetséges hátteréről, és azok pszichopedagógiai intervenciós lehetőségeiről. * Tisztában van a fogyatékos emberekkel foglalkozó intézményrendszer és szolgáltatások működési elveivel és gyakorlatával, a szolgáltatásokkal kapcsolatos jogszabályi, finanszírozási háttérrel, ismeri továbbá a fogyatékos emberekkel kapcsolatos nemzetközi irányelveket és az alapvető emberi jogokat. * Ismeri a koragyermekkori ellátórendszert. Biztos tudása van a 0-7 éves korú gyermekek eltérő fejlődésmenetének felismeréséről, a beavatkozás lehetőségeiről. * Ismeri a szakmai együttműködés és team-munka alapelveit, útjait és megvalósításának módszertanait. * Alapvető ismeretei vannak a 0-3 (-7) éves, gyermekek érési-fejlődési folyamatának pszichológiai, biológiai tényezőiről, jellemzőiről, törvényszerűségeiről és a gyermeki tanulás sajátosságairól, az eltérő fejlődés felismeréséről és a továbbküldési utak lehetőségeiről * Tisztában van a korai fejlesztést igénylő gyermekek fejlődését támogató eljárásokkal és eszközökkel, a gyógypedagógusi kompetenciák keretein belül, illetve a kompetenciahatárait meghaladó esetekben ismeri a szakmai együttműködési lehetőségeket.  1. **képességei**  * Saját szakterületén belül képes értelmezni a fogyatékosságokkal kapcsolatos pszichológiai diagnózisokat és vizsgálati eredményeket. * Képes a team-munkához szükséges kooperációra, kommunikációra. * Képes bármely életkorban az érzelmi- és viselkedészavarral összefüggő tanulási- és magatartási mintázatokat értelmezni, azok hátterét, kialakulásának módját figyelembe véve gyógypedagógiai diagnózist felállítani, majd fejlesztő eljárásokat megtervezni és kivitelezni. * Az alábbi színtereken pszichopedagógiai ellátást, tevékenységet végez: korai fejlesztés, óvoda, iskola, pedagógiai szakszolgálat, szakmai szolgáltató intézmény, egészségügyi intézmények alapellátása és rehabilitációs ellátása, javító-nevelő intézetek, büntetés-végrehajtási intézmények, szociális ellátórendszer intézményei, gyermekvédelmi gondoskodás intézményei, civil segítő szervezetek. * Képes a pedagógiai folyamat differenciált irányítására, facilitálására, elemzésére és értékelésére a 0-3 (-7) éves gyermek és a gyermekcsoport életkori jellemzőinek és egyéni sajátosságainak ismeretében. * Képes megfigyelni, feltérképezni és rögzíteni a 0-3 (7) éves gyermek személyiségének, képességstruktúrájának sajátosságait, és a gyermeket körülvevő családi közeg szociokulturális meghatározóit. * Adaptív módon épít a 0-3 (7) éves gyermekek eltérő személyiségére, előzetes tapasztalataira, tudására, kompetenciáira, életkori sajátosságaira * A partnerekkel (család, bölcsőde, más köznevelési intézmények, egészségügyi ellátórendszer, szociális ágazat, fenntartó stb.) előítélet-mentes, kölcsönös tiszteletre és bizalomra épülő kapcsolatrendszert tud kialakítani, és szakmai szituációkban szakszerűen, közérthetően és hitelesen képes kommunikálni. * Képes a gyermeket érintő problémák esetén segítséget nyújtani, a megoldási lehetőségek kidolgozásában közreműködni  1. **attitűdje**  * Tiszteletben tartja saját és mások kompetencia határait, a team munka során határozottan képviseli saját szakmai elveit, tapasztalati tudását, de a hatékony együttműködés érdekében a többi résztvevő törekvéseit is érvényesülni hagyja. * Igénye van a gyógypedagógiai folyamatok folyamatos elemzésére-értékelésére, nyitott az eredmények és a körülmények figyelembe vételével a tervek és folyamatok felülvizsgálatára és módosítására. * A fogyatékos személyeket és hozzátartozóikat – azok igényeit figyelembe véve – informálja az alkalmazni kívánt koncepcióról, eljárásról, módszerről, terápiáról, illetve ezek eredményeiről. * Elkötelezett a fogyatékos személyek fejlődését segítő, pozitívumokra fókuszáló, tanulást, fejlődést támogató értékelés mellett. * Személyiségét előítélet-mentesség, tolerancia, szociális érzékenység, segítő attitűd jellemzi. * Elfogadja, hogy a családközpontú koragyermekkori intervenció a korai fejlesztésbe vont gyermeket és családját egyaránt érinti. * Holisztikus megközelítéssel, a korai fejlesztésben a bio-pszicho-szociális szemléletet alapul véve törekszik az eltérő fejlődésű gyermek és családja számára segítséget nyújtani, inkluzív és multikulturális szemlélettel rendelkezik.  1. **autonómiája és felelőssége**  * Az ambuláns gondozást, fejlesztést végző intézményekben: egységes gyógypedagógiai módszertani intézmény, pedagógiai szakszolgálat, szakmai szolgáltatás, illetve az integrált, inkluzív nevelést-oktatást végző köznevelési intézményekben a sajátos nevelési igényű illetve a gyógypedagógiai segítséget igénylő gyermekek, tanulók, felnőttek körében a szakirányának/szakirányainak megfelelő területen/területeken egyéni fejlesztési, habilitációs-rehabilitációs feladatokat lát el. Feladata kiterjed a tanulási technikák megtanítására; együttműködésre, általános gyógypedagógiai segítségnyújtásra és tanácsadásra a fejlesztésben vagy gondozásban és a rehabilitációban közreműködő más szakemberekkel, illetve családokkal. * Felelősséget vállal a fogyatékos személyekért, a gyógypedagógiai folyamatok, tevékenységek tervezése során hozott döntéseiért és gyógypedagógiai tevékenységének következményeiért. * Felelősséget érez saját gyógypedagógusi öndefiníciójának folyamatos alakításáért, és azért a szűkebb és tágabb közösségért, ahol tevékenységét kifejti. * Felelősséggel tartozik a 0-3 (7) éves korú gyermek személyiségének sokoldalú fejlesztéséért, a fejlődéshez és fejlesztéshez szükséges személyi, tárgyi környezet megteremtéséért, a családok kompetenciájának erősítéséért. * Szakmai együttműködések kialakításában és fenntartásában felelősséggel működik közre | |
| **Tantárgy felelőse: Darvas Attiláné Vincze Hajnalka** | |
| **Tantárgy oktatásába bevont oktató: -** | |